....jidher illi din is-saga mhux se jkun fiha tmiem; min jaqla' min iwaħħal u nerġgħu min jaqla u min iwaħħal Is-saga tax-xemgħat u fjuri li jfakkru l-memorja ta' Daphne Caruana Galizia, jidher li m'għandhiex tmiem, hekk kif iż-żewġ naħat huma determinati f'dak li qed jagħmlu. Min jaqla' għax kontra l-liġi u min iwaħħal biex 'ifakkar' fil-bżonn li ssir ġustizzja. Il-Gvern bagħat lill-ħaddiema biex ineħħu stirxxuni li twaħħlu mal-iscaffolding li qed jgħatti l-monument tal-Assedju L-Kbir nhar is-Sibt li għadda, bl-attivisti favur Daphne Caruana Galizia jwaħħlu kollox mill-ġdid. Dal-lejl reġgħu tneħħew ix-xemgħat, fjuri u strixxuni li kienu twaħħlu. Imma dalgħodu kif jixhed dan ir-ritratt meħud minn ġurnalist tal-ILLUM, reġa qed jitwaħħal kollox. U s-saga tkompli; min jaqla', min ipoġġi u min jerġa jaqla' u min jerġa jpoġġi!